છેલ્લા ૫ વર્ષથી સ્યુગર ફેકટરીની આ સ્કૂલ માટે વાલીઓ માંગ કરી રહ્યા છે. એક તરફ સ્યુગર ફેકટરી બંધ થઈ અને એની પાછળ તમામ નાના મોટા કર્મચારી બેકાર થયા આર્થિક સ્થિતિ નબળી પડતા ત્યાંના રહેવાસીઓ બહાર સારી સ્કૂલમાં એમના બાળકને ભણાવી નથી શકતા અને ના છૂટકે એમને આ જર્જરિત સ્કૂલમાં બાળકને ભણવું પડે છે. ૨૦૧૫થી આ સ્કૂલમાં ડ્રોપ આઉટ રેશિયો વધી રહ્યો છે. ૨૦૧૫માં આ સ્કૂલમાં ૫૮૮ બાળકો ભણતા હતા. જ્યારે ૨૦૧૮માં 3૪૭ બાળકો અભ્યાસ અર્થે આવે છે. સ્કૂલમાં નગરપાલિકાએ સ્યુગર ફેકટરીના પાણી કનેકશન કાપ્યા એની સાથે સ્કૂલનું પણ કનેકશન કાપી નાખવાને કારણે સ્કૂલમાં પાણીની કોઈ વ્યવસ્થા નથી સાથે ૮માં ધોરણમાં અભ્યાસ કરતી બાળાઓ માટે શૌચાલય નથી. જેના કારણે ૭માં બાદ વિદ્યાર્થીનીઓ સ્કૂલ છોડી રહી છે. સાથે મધ્યાહન ભોજન પણ સ્યુગર ફેકટરીના મકાનમાં ચાલે છે. જ્યાં બહાર બેસીને જમવાનું આપવામાં આવે છે. ત્યાં પણ જમ્યા બાદ પીવાનું પાણી નથી. આમ અનેક સમસ્યાથી ઘેરાયેલી આ સ્કૂલ નવીનીકરણ માંગે છે. પરંતુ એરકન્ડિશન કમરામાં બેસીને વાંચે ગુજરાતના સ્લોગન બહાર પાડતા સરકારી બાબુઓને આ ગુજરાતના ભવિષ્ય કેવી સ્થિતિમાં અભ્યાસ કરે છે.